b'\n_START_ARTICLE_\nOdprti podatki\n_START_PARAGRAPH_\nOdprti podatki (angle\xc5\xa1ko open data) so podatki, ki so prosto dostopni ter vsakomur na uporabo in ponovno uporabo ter prerazporejanje brez omejitev avtorskih pravic in kakr\xc5\xa1nih koli prepovedi kopiranja in objavljanja. Pozitivna zna\xc4\x8dilnost odpiranja podatkov je mogo\xc4\x8da nadaljnja povezljivost podatkov ter ustvarjanje novega znanja. Klju\xc4\x8den poudarek odprtih podatkov je, da se odpirajo le neosebni podatki, torej tisti, ki ne vsebujejo informacij o dolo\xc4\x8denih posameznikih. Enako velja za podatke javne uprave, saj so ti lahko omejeni z nacionalnimi varnostnimi omejitvami._NEWLINE_Filozofija odprtih podatkov ima precej dolgoleten sta\xc5\xbe, sam pojem odprtih podatkov pa je v praksi \xc5\xa1e vedno precej nov, ampak postaja vedno bolj priljubljen predvsem zaradi hitrega vzpona interneta in svetovnega spleta. Nenazadnje pa tudi z uvedbo vladnih iniciativ odprtih podatkov po celem svetu.\n_START_SECTION_\nSlovenija\n_START_PARAGRAPH_\nV Sloveniji so podobne iniciative v teku, vendar je vse skupaj v zelo za\xc4\x8detni fazi, medtem ko je Evropa na tem mestu \xc5\xbee kar nekaj korakov naprej - pripravljeni so npr. poenoteni slovarji ter terminologija, s pomo\xc4\x8djo katerih lahko opisujemo in objavljamo podatke. V ta namen imamo Zakon o dostopu do informacij javnega zna\xc4\x8daja (okr. ZDIJZ). V EU pa je bila v ta namen izdana Direktiva o ponovni uporabi podatkov javnega sektorja._NEWLINE_V Evropski Uniji (okr. EU) imamo portal odprtih podatkov (angle\xc5\xa1ko European Union Open Data Portal), kjer lahko najdemo podatke na bazi EU kot so npr. podatki o zaposlenosti, dol\xc5\xbeine \xc5\xbeelezni\xc5\xa1kih prog, registere dokumentov, evropske projekte, podatke o telekomunikacijah, idr. Te podatke objavljajo npr. Eurostat, evropska banka, evropska agencija za okolje, generalni direktorat za konkurenco ter \xc5\xbee ogromno drugih._NEWLINE_Poznamo tudi spletno stran publicdata.eu, kjer so po sklopih objavljeni odprti podatki s podro\xc4\x8dja financ, okolja, transporta, zdravja idr._NEWLINE_Uresni\xc4\x8devanje politike odprtih podatkov v Veliki Britaniji se nana\xc5\xa1a na (angle\xc5\xa1ko Freedom of Information Act ), kateri povsem dopu\xc5\xa1\xc4\x8da lastnikom podatkov, da podatke v kakr\xc5\xa1ni koli primerni obliki in mediju objavijo na splet. Na splo\xc5\xa1no naj bi pomenilo "odprt" dostopen vsem, ne glede na pogoje uporabe.\n_START_SECTION_\nViri odprtih podatkov\n_START_PARAGRAPH_\nOdprti podatki se nahajajo na ve\xc4\x8d podro\xc4\x8djih, ta so navedena v nadaljevanju.\n_START_SECTION_\nOdprti podatki javnega sektorja\n_START_PARAGRAPH_\nOsnovna ideja\xc2\xa0\xc2\xbbodprte vlade\xc2\xab\xc2\xa0(angle\xc5\xa1ko open government) je vzpostavitev sodobnega sodelovanja med politiki, javno upravo, industrijo in zasebniki, saj omogo\xc4\x8da ve\xc4\x8djo preglednost, demokracijo, udele\xc5\xbebo in sodelovanje._NEWLINE_Odprti vladni podatki so podatki oziroma podatkovne zbirke objavljene s strani uprave glede na javni interes. Uporaba teh podatkov je neovirana saj imajo uporabniki pravico do ponovne delitve in ponovno rabe podatkov brez predhodnega obvestila. Nekateri izmed najpomembnej\xc5\xa1ih na\xc4\x8dinov za doseganje ciljev za odprto vlado so prost dostop do informacij in mo\xc5\xbenost za svobodno uporabo in ponovno uporabo teh podatkov (na primer podatki, vsebina, itd.). Konec koncev, brez podatkov ni mogo\xc4\x8de vzpostaviti kulture sodelovanja in sodelovanja med ustreznimi zainteresiranimi stranmi, zato Open Government Data pogosto vidijo kot klju\xc4\x8dni vidik odprte vlade._NEWLINE_Partnerstvo\xc2\xa0\xc2\xbbodprta vlada\xc2\xab\xc2\xa0se je za\xc4\x8delo 20. septembra 2011, ko je osem ustanovnih vlad - Brazilija, Indonezija, Mehika, Norve\xc5\xa1ka, Filipini, Ju\xc5\xbena Afrika, Velika Britanija, Zdru\xc5\xbeene Dr\xc5\xbeave, sprejelo izjavo, predstavilo svojim dr\xc5\xbeavam akcijske na\xc4\x8drte in potrdilo zavezanost 38 vlad, da se pridru\xc5\xbeijo v partnerstvo. V septembru 2011 je bilo 46 vlad po vsem svetu vklju\xc4\x8denih v projekt._NEWLINE_Nekateri izmed najpomembnej\xc5\xa1ih na\xc4\x8dinov za doseganje ciljev za odprto vlado so brezpla\xc4\x8dni dostop do informacij in mo\xc5\xbenost za svobodno uporabo in ponovno uporabo teh informacij, na primer podatki, vsebine, itd. Open Government Data je svetovno gibanje za odpiranje javnih podatkov uprave, informacij in vsebine na \xc4\x8dlove\xc5\xa1ki in strojno berljiv na\xc4\x8din iz neza\xc5\xa1\xc4\x8ditenih formatov za ponovno uporabo, ki bi bil dostopen civilni dru\xc5\xbebi, gospodarstvu, medijem in akademskemu svetu. To naj bi veljalo samo za podatke in informacije, ki so objavljeni po naro\xc4\x8dilu vlade ali kontrolirani s strani vlade in se ne nana\xc5\xa1ajo na podatke o posameznikih._NEWLINE_Torej\xc2\xa0\xc2\xbbbiti odprt\xc2\xab\xc2\xa0pomeni zmanj\xc5\xa1anje ovir za zagotovitev naj\xc5\xa1ir\xc5\xa1e ponovne uporabe spletnih podatkov s strani slehernega posameznika. Z OGD je nastala nova paradigma za objavljanje javno-finan\xc4\x8dnih podatkov, ki vabi vse, da jih lahko pregledajo, sprejmejo in uporabljajo. Na tak na\xc4\x8din je javnost bolj osve\xc5\xa1\xc4\x8dena, kaj se dogaja z dr\xc5\xbeavnim premo\xc5\xbeenjem ter nenazadnje tudi njihovim. Odprto pomeni odpravljanje ovir, da se zagotovi \xc4\x8dim \xc5\xa1ir\xc5\xa1o, tudi \xc4\x8dezmejno, ponovno uporabo za vse.\n_START_SECTION_\nZnanstveni odprti podatki\n_START_PARAGRAPH_\nLeta 1957-1958 je bil zasnovan koncept odprtega dostopa do znanstvenih podatkov prek sistema Data Center System. Takratna mednarodna zveza znanstvenih zdru\xc5\xbeenj (angle\xc5\xa1ko International Council of Scientific Unions), zdaj\xc5\xa1nje Mednarodno zdru\xc5\xbeenje za znanost (angle\xc5\xa1ko International Council for Science) je ustanovilo ve\xc4\x8d podatkovnih centrov v svetovnem merilu, da bi s tem zmanj\xc5\xa1ali tveganje za izgubo podatkov ter bi hkrati pove\xc4\x8dali dostop do le teh. \xc5\xbde leta 1955 je bila zamisel, da bi bili podatki v strojno berljivi obliki.'